**Z Á P I S N I C A**

napísaná na 10. zasadnutí Obecného zastupiteľstva v Tomášikove

dňa 10. decembra 2019

Prítomní:

 Podľa priloženej prezenčnej listiny

10. zasadnutie Obecného zastupiteľstva v  Tomášikove otvoril a viedol PhDr. Zoltán Horváth, starosta obce, ktorý privítal poslancov. Konštatoval, že všetci prítomní dostali pozvánku, ktorá obsahovala program rokovania. Zasadnutia sa zúčastnili 9-ti poslanci, takže OZ bolo uznášaniaschopné vo všetkých bodoch rokovania. Pán starosta vyzval členov OZ, či majú pripomienky alebo doplnky k programu rokovania. Nakoľko poslanci nemali doplnky ani pripomienky, program bol schválený nasledovne:

1/ Zahájenie

2/ Voľba návrhovej komisie

3/ Kontrola plnenia vlastných uznesení

4/ Schválenie rozpočtu na rok 2019 a na ďalšie roky

5/ Schválenie VZN

6/ Žiadosti

7/ Rôzne

8/ Diskusia

9/ Záver

 10/ Slávnostné ukončenie roka

 Po schválení programu jeho jednotlivé body boli prerokované nasledovne:

2. Voľba návrhovej komisie

–––––––––––––––––––––––

 Starosta obce predložil návrh na zloženie návrhovej komisie nasledovne: p. Horváth Eva, Ing. Marafková Margaréta a Ing. Szarka Agneša. K predloženému návrhu zloženia návrhovej komisie neboli žiadne pripomienky, ani doplňujúce návrhy.

Z celkového počtu poslancov 9, prítomných poslancov je: 9

Za:9 Proti: 0 Zdržal sa: 0

3. Kontrola plnenia vlastných uznesení

––––––––––––––––––––––––––––––––

 Členovia OZ nemali pripomienky ani dotazy k plneniu vlastných uznesení. Uznesenia z  9.

OZ v Tomášikove berú na vedomie.

Z celkového počtu poslancov 9, prítomných poslancov je: 9

Za: 9 Proti: 0 Zdržal sa: 0

4/ Schválenie rozpočtu na rok 2019 a na ďalšie roky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V  tomto bode p. Kosárová, ekonómka obce informuje poslancov so zmenami v príjmovej aj vo výdavkovej časti rozpočtu oproti návrhu rozpočtu. Poslanci k zmenám nemali pripomienky a schválili rozpočet s vykonanými zmenami. Rozpočet je prílohou zápisnice.

Z celkového počtu poslancov 9, prítomných poslancov je: 9

Za: 9 Proti: 0 Zdržal sa: 0

5/ Schválenie VZN

\_\_\_\_\_\_\_\_\_\_\_\_\_\_\_\_\_\_

 Návrh VZN po oznámení na dobu 15 dní občanom v mieste obvyklým spôsobom a to zverejnením na internetovej stránke a vyvesením na úradnej tabuli členovia OZ po úprave VZN v zmysle zákona jednohlasne schválili VZN o miestnych daniach a miestnom poplatku za komunálne odpady a drobné stavebné odpady na rok 2020.

Po zverejnení VZN o poskytovaní služieb obyvateľom obce poslanci schválili VZN podľa predloženého návrhu.

Poslanci schválili aj VZN  obce pre núdzové zásobovanie obyvateľov pitnou vodou ktorým sa ustanovujú podrobnosti o zásobovaní vodou na obdobie krízovej situácie podľa návrhu.

Z celkového počtu poslancov 9, prítomných poslancov je: 9

Za: 9 Proti: 0 Zdržal sa: 0

6/ Žiadosti

\_\_\_\_\_\_\_\_\_\_\_

1.Starosta obce informoval prítomných, že Mesto Prešov zverejňovalo číslo účtu na ktoré môžu ľudia prispieť pre občanov postihnutých výbuchom paneláku. Všetky finančné prostriedky poslané na tento účet budú použité pre zabezpečenie základných potrieb občanov dotknutých tragédiou. Poslanci po dotazoch schválili zaslanie finančného príspevku v sume 500,- Eur na účet mesta Prešov na tento účel.

Z celkového počtu poslancov 9, prítomných poslancov je: 9

Za: 9 Proti: 0 Zdržal sa: 0

2.Ďalšia informácia bola, že obce Kolíňany a Jelenec zrealizovali spoločnú verejnú zbierku, do ktorej na základe dobrovoľnosti môžu prispieť spoločnosti, mestá, obce, spolky nadácie ako aj súkromné osoby. Takto získané finančné príspevky budú použité na zmiernenie bolesti rodín priamo dotknutých dopravnou nehodou. Poslanci po dotazoch schválili zaslanie finančného príspevku v sume 300,- Eur na účet zriadený pre verejnú zbierku.

Z celkového počtu poslancov 9, prítomných poslancov je: 9

Za: 9 Proti: 0 Zdržal sa: 0

3.Michal Ballán, ml. bytom Bratislava-Petržalka, Lachova 1608/24 žiada obecné zastupiteľstvo o pridelenie obecného nájomného bytu.

OZ žiadosť o pridelenie obecného nájomného bytu eviduje.

Z celkového počtu poslancov 9, prítomných poslancov je: 9

Za: 9 Proti: 0 Zdržal sa: 0

7/ Rôzne

\_\_\_\_\_\_\_\_\_

1. JUDr. Drancsíková Veronika, hlavná kontrolórka informovala prítomných so stanoviskom kontrolóra k návrhu rozpočtu obce na rok 2020. Poslanci stanovisko brali na vedomie.

Z celkového počtu poslancov 9, prítomných poslancov je: 9

Za:9 Proti: 0 Zdržal sa: 0

2. P. Kosárová podala návrh na vykonanie úpravy rozpočtu v  príjmovej aj vo výdavkovej časti rozpočtu. Návrh úpravy je prílohou zápisnice.

OZ schvaľuje úpravu rozpočtu podľa predloženého návrhu.

Z celkového počtu poslancov 9, prítomných poslancov je: 9

Za:9 Proti: 0 Zdržal sa: 0

8/ Diskusia

\_\_\_\_\_\_\_\_\_\_

 V diskusnom príspevku sa nikto neujal o slovo.

9/ Záver

\_\_\_\_\_\_\_\_\_

Nakoľko body programu boli vyčerpané, starosta poďakoval prítomným za účasť a rokovanie OZ ukončil.

10/ Slávnostné ukončenie roka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 V tomto bode pán starosta poďakoval poslancom za ich obetavú spoluprácu, ktorú vykonali počas celého roka na rôznych akciách a slávnostne ukončil rok.

PhDr. Horváth Zoltán Rémay Csaba

 starosta obce zástupca starostu obce

 Overovatelia:

**UZNESENIA**

**z  10. zasadnutia Obecného zastupiteľstva v Tomášikove**

**konaného dňa 10. decembra 2019**

 Obecné zastupiteľstvo v Tomášikove na svojom 10. zasadnutí dňa 10.decembra 2019 prerokovalo návrhy a žiadosti v zmysle programu rokovania a prijíma nasledovné uznesenia

K bodu č. 3

**Uznesenie č. 69-OZ/2019**

**---------------------------------------------**

Obecné zastupiteľstvo v Tomášikove

s c h v a ľ u je

prehodnotený a upravený rozpočet na rok 2020

a na ďalšie roky

K bodu č. 4

**Uznesenie č. 70-OZ/2019**

**---------------------------------------------**

Obecné zastupiteľstvo v Tomášikove

s c h v a ľ u j e

1/ VZN o miestnych daniach a o miestnom poplatku za komunálne odpady a drobné stavebné odpady s vykonanými zmenami ako i

2/ VZN o poskytovaní služieb obyvateľom obce podľa predloženého návrhu

3/ VZN pre núdzové zásobovanie obyvateľov pitnou vodou podľa predloženého návrhu

K bodu č. 5

**Uznesenie č. 71-OZ/2019/1**

**---------------------------------------------**

Obecné zastupiteľstvo v Tomášikove

s c h v a ľ u j e

zaslanie finančného príspevku v sume 500,- Eur

na účet mesta Prešov pre občanov postihnutých výbuchom paneláku

**Uznesenie č. 71-OZ/2019/2**

**---------------------------------------------**

Obecné zastupiteľstvo v Tomášikove

s c h v a ľ u j e

zaslanie finančného príspevku v sume 300,- Eur

na zriadený účet obcí Kolíňany a Jelenec pre zbierku

na zmiernenie bolesti rodín

priamo dotknutých dopravnou nehodou

**Uznesenie č. 71-OZ/2019/3**

**---------------------------------------------**

Obecné zastupiteľstvo v Tomášikove

e v i d u j e

žiadosť Michal Ballán, ml. bytom Bratislava-Petržalka, Lachova 1608/24

o pridelenie 2 izbového nájomného bytu

a pri prideľovaní bytu bude skúmať pravidelný mesačný príjem

**Uznesenie č. 72-OZ/2019/1**

**---------------------------------------------**

Obecné zastupiteľstvo v Tomášikove

b e r i e n a  v e d o m i e

stanovisko kontrolóra k návrhu rozpočtu obce na rok 2020

**Uznesenie č. 72-OZ/2019/2**

**---------------------------------------------**

Obecné zastupiteľstvo v Tomášikove

s c h v a ľ u j e

úpravu rozpočtu podľa priloženého návrhu.

PhDr. Horváth Zoltán Rémay Csaba

 starosta obce zástupca starostu obce

Overovatelia:

**Z Á P I S N I C A**

napísaná na mimoriadnom zasadnutí Obecného zastupiteľstva v Tomášikove

dňa 10. januára 2020

Prítomní:

 Podľa priloženej prezenčnej listiny

Mimoriadne zasadnutie Obecného zastupiteľstva v  Tomášikove otvoril a viedol PhDr. Zoltán Horváth, starosta obce, ktorý privítal poslancov. Konštatoval, že všetci prítomní boli pozvaní telefonicky. Zasadnutia sa zúčastnili 9-ti poslanci, takže OZ bolo uznášaniaschopné v bode rokovania. Pán starosta informoval prítomných s jediným bodom programu a to: kúpa kaštieľa.

Poslanci boli oboznámení s možnosťou kúpy kaštieľa Esterházyovcov, ktorý je prebytočným majetkom ministerstva vnútra. Bol vypracovaný znalecký posudok a za 1% z ceny oceneného majetku obec môže majetok zakúpiť. Podmienkou kúpy je, že obec kaštieľ bude používať na všeobecne prospešné účely. Po pripomienkach a dotazoch poslanci jednohlasne schválili kúpu kaštieľa s využívaním na prospešné účely:

- v rámci zachovania prírodných a kultúrnych hodnôt vytvorí stálu výstavu resp. múzeum

 o histórií obce a kaštieľa

- naďalej bude organizovať farmárske trhy ako aj koncerty na nádvorí kaštieľa

- v rámci podpory práce s deťmi bude organizovať tábory v prírode

**Uznesenie č. 73-OZ/2020**

**---------------------------------------------**

Obecné zastupiteľstvo v Tomášikove

rozhodlo o kúpe kaštieľa Esterházyovcov v Tomášikove

od vlastníka Ministerstva vnútra SR a

s ú h l a s í,

že kaštieľ v budúcnosti bude slúžiť pre všeobecne prospešné účely a to:

- v rámci zachovania prírodných a kultúrnych hodnôt vytvorí stálu výstavu

resp. múzeum o histórií obce a kaštieľa

- naďalej bude organizovať farmárske trhy ako aj koncerty na nádvorí kaštieľa

- v rámci podpory práce s deťmi bude organizovať tábory v prírode

Pán starosta informoval poslancov s možnosťou o podanie žiadosti o dotáciu z rezervného fondu úradu vlády SR. Na mysli mal rekonštrukcia budovy Rajčúru. Nakoľko k rekonštrukcií je potrebné predložiť stavebné povolenie, neprichádza do úvahy táto budova. Vzhľadom na to, že na sýpku je vydané stavebné povolenie v rámci rekonštrukcie historického parku, bolo by možné žiadať dotáciu na opravu strechy. Poslanci súhlasia s touto verziou a podľa vypracovaného projektu bude opravená strecha objektu sýpky.

Nakoľko bod programu boli vyčerpaný, starosta poďakoval prítomným za účasť a rokovanie OZ ukončil.

PhDr. Horváth Zoltán Rémay Csaba

 starosta obce zástupca starostu obce

 Overovatelia: